***A jövő Rábapatonája 5.0***

 ******

 ***A Magyar Falu Program éve II. fejezete***

**Tájékoztató**

**Rábapatona Község Önkormányzata Képviselő-testületének**

**Az Önkormányzat 2021. évi költségvetési rendeletének megalkotásáról**

|  |
| --- |
| Elfogadó: **Molnár-Nagy Béla polgármester**Készítette: **dr. Németh Balázs jegyző,** **Nagyné Bognár Krisztina, Balázsné K. Brigitta**Törvényességi ellenőrzést végezte:  **dr. Németh Balázs jegyző**Véleményezte: **Pénzügyi- és Településstratégiai Bizottság**Tárgyalja: **veszélyhelyzet miatt a polgármester dönt egy személyben** |

**Tisztelt Képviselő-testület!**

Az Önkormányzat jelen helyzetben nem tud ülésezni - tekintettel a 27/2021. (I.29.) Korm. rendelettel elrendelt veszélyhelyzetre- ezért a 2021. évi költségvetésről szóló rendeletet a polgármester egy személyben alkotja meg, melyről egy rövid összefoglalót adok. (*Az SZMSZ nek megfelelően a Bizottsági,- és Képviselő-testületi tagok 2021. február 15-ig tájékoztatást kaptak a költségvetés tervezetéről.)*

A tárgyévi költségvetés az alábbi keretszámokat tartalmazza:

a 2021. évi költségvetési rendelet-tervezet főösszegei: 470.221 ezer forint.

Az önkormányzati szinten összesített költségvetés fő számai:

1. a költségvetési bevételek összege: **304.075 ezer** forint,
2. a költségvetési kiadások összege: **470.221 ezer** forint,
3. a költségvetés egyenlege - a költségvetési bevételek és költségvetési kiadások különbözete: -166.146 ezer forint*.*(Ezt pénzmaradvány felhasználásával pótoljuk)

**A megvalósítandó fejlesztésekről a 2021. február 15-ei írásos tájékoztatóban már volt szó, azokon nem változtatott, egyetértett a tisztelt testület,** ezért ezen célok nem kerülnek újra felsorolásra.

Az Országgyűlés elfogadta a Magyarország 2021. évi központi költségvetéséről szóló 2020. évi XC. törvényt. A törvény alapján megterveztük Rábapatona Község Önkormányzata feladataihoz igénybe vehető központi forrásokat, a költségvetés készítése során alkalmaztuk a központi jogszabályokban és a helyi önkormányzati rendeletekben meghatározott előírásokat. Az államháztartásról szóló 2011. évi CXCV. tv. 24. § (3) bekezdése úgy rendelkezik, hogy a jegyző által előkészített költségvetési rendelet-tervezetet a polgármester a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.

Ennek a jogszabályi kötelezettségnek február 15-én – elektronikus levél formájában eleget is tett az Önkormányzat, továbbá megtörtént az Ávr. 27. §-ának (1[[1]](#footnote-1)) bekezdésében foglalt egyeztetés is, mely a mellékletek között található.

A 2021. évre megfogalmazott költségvetési alapelvek a következők:

1. Takarékos, átlátható és biztonságos működtetés.
2. A kötelezően ellátandó feladatok biztosítása.
3. A szociálisan rászorultak támogatása.
4. Ingatlanfejlesztési beruházások megvalósítása, - különös tekintettel a csapadékvízelvezető-rendszer kiépítésének befejezésére, az Egészségház teljes körű felújítására, új játszótér építésére.
5. Pályázatok figyelése, a 2021-2027-es EU-s pályázatokon való indulás, amennyiben lehetséges.
6. A Magyar Falu Program végrehajtása 2 programpont vonatkozásában, további pályázati kérelmek beadása.
7. A „Kanális-part” területének rendezésének előkészítése és a közvilágítási ESCO projekt megkezdése.

A 2021. évi költségvetési bevételek tervezett előirányzata 304.075 ezer Ft, melyet a pénzmaradványból származó bevétel 166.146 ezer Ft-tal egészít ki, így összesen **470.221 ezer** Ft forrás fog rendelkezésre állni. 2021. évben továbbra is igaz, hogy – a feladatfinanszírozás keretében – az általános működéshez és ágazati feladatokhoz kapcsolódó támogatásokból származó bevétel csak a kötelezően ellátandó feladatokra fordítható.

Az intézmények és az önkormányzat részletes költségvetése a 2021. év során várható kiadásokról és bevételekről elkészítésre került.

Jelen tájékoztató *mellékleteként* csatolom a 2021. évre vonatkozó költségvetési rendeletet, (*Jelen tájékoztató I. sz. melléklete*) az önkormányzat, a polgármesteri hivatal és az óvoda költségvetésére vonatkozó számszaki adatsorokkal felszerelt rendelettervezet- mellékleteket, (*Jelen tájékoztató II. sz. melléklete*); a vonatkozó mérleget (*Jelen tájékoztató III. sz. melléklete*) a költségvetési szervek vezetőivel előzetesen lefolytatott kötelező egyeztetésről készült emlékeztetőt, (*Jelen tájékoztató IV. sz. melléklete*), valamint a rendelet-tervezet hatásvizsgálati lapját (*Jelen tájékoztató V. sz. melléklete)*

Kelt: **Rábapatonán, 2021. február 25. napján**

 **Molnár-Nagy Béla**

 **polgármester**

1. Ávr. 27. § (1)-e: „*A jegyző a költségvetési rendelettervezetet a költségvetési szervek vezetőivel egyezteti, annak eredményét írásban rögzíti, majd a rendelettervezetet és az egyeztetés eredményét a polgármester a szervezeti és működési szabályzatban foglaltak szerint a képviselő-testület bizottságai elé terjeszti*.” [↑](#footnote-ref-1)